**Indoklás**

*A jogalkotásról* szóló 2010. évi CXXX. törvény 18. §-ában foglaltak szerint eljárva *Balaton-akali község Helyi Építési Szabályzatáról* szólórendelet tervezetét az alábbiak szerint indokolom.

**Általános Indoklás**

A képviselőtestület 66/2021. (IV.29.) számú határozatában döntött, Balatonakali község hatályos településrendezési eszközeinek felülvizsgálatáról, melyet ún. „teljes eljárásban” folytattunk le a 314/2012.(XI.8) kormányrendelet (továbbiakban: R) 36.§ - 40.§ alapján.

Az előzetes tájékoztatási szakaszban megkerestük a „R” 9. melléklete szerinti, az egyeztetési eljárásban résztvevő államigazgatási szerveket. A vélemények megküldését követően készült el az új rendezési terv véleményezésre bocsátott tervezete, melyet az államigazgatási szervekkel és a partnerekkel is egyeztettünk.

Az eljárásban keletkezett véleményeket, észrevételeket, a testület megismerte, a tervezők ezekre a válaszokat megadták, illetve a véleményeket átvezettük az egyeztetési anyagba. Így jött létre a 2023. június 15-i eltérő vélemények egyeztető tárgyalásán bemutatott anyag. A tárgyalásra azokat a véleményezőket hívtuk meg, akiknek a megfogalmazott véleménye további egyeztetést igényel. Így a Környezetvédelmi Főosztályt, a Nemzeti Parkot és az Állami Főépítészi irodát. A tárgyalásról emlékeztető készült, melynek elfogadását a résztvevők visszaigazolták.

Az egyeztetés eljárás végeztével a Képviselőtestület 95/2023. (VI.28.) határozatával az államigazgatási és a partnerségi véleményezést lezárta.

Az állami főépítész szakmai záróvéleményét az alábbiakban foglalta össze:

„Balatonakali község új településrendezési eszközeire irányuló záró véleményem – a helyi építési szabályzat és szabályozási terv jelen záró szakmai véleményemben foglaltak szerinti javítása, kiegészítése mellett – egyetértő, a tervdokumentáció képviselő-testületi jóváhagyása ellen kifogást nem emelek.”

*Az épített környezet alakításáról és védelméről* szóló 1997. évi LXXVIII. törvény 6/A. § (3) bekezdésében és a 62. § (6) bekezdés 6.) pontjában kapott felhatalmazás alapján törvényben foglalt rendeletalkotási kötelezettséggel lehet a HÉSZ-t elfogadni.

**Részletes indoklás**

**I.rész**

I. fejezet: Általános előírások

Az 1. §-hoz. Ezen § tartalmazza a rendelet hatályát.

A 2. §-hoz. Ezen § tartalmazza a fogalom meghatározásokat.

A 3. §-hoz. Ezen § határozza meg a közterület alakítás szabályozási előírásait.

II. fejezet: AZ ÉPÍTETT KÖRNYEZET ALAKÍTÁSÁRA VONATKOZÓ ELŐÍRÁSOK

A 4. §-hoz. Itt kerülnek rögzítésre az épített környezet értékeinek védelme

A 5. §-hoz. Itt kerülnek rögzítésre a régészeti lelőhelyek

III. Fejezet: A táj és a természeti környezet védelmére vonatkozó előírások

A 6 §-hoz: A táj és a természeti környezet védelmére vonatkozó előírások

A 7-12. §-okhoz: Itt kerülnek rögzítésre a vizek, levegő, termőföld védelme, hulladék-gazdálkodás, ártalmatlanítás, zaj, rezgés védelem.

IV. fejezet: Közművek előírásai

A 13-16. §-okhoz: Vízellátás, szennyvíz-, csapadék vízelvezetés, villamos energia ellátás, hírközlés szabályozása.

V. fejezet: Részletes övezetek előírások

A 17. §-hoz: Területfelhasználási egységek

A 18-62. §-okhoz. Övezeti szabályozás

VI. fejezet: Beépítésre nem szánt építési övezetek előírásai

A 63-84. §-okhoz: Övezeti szabályozás

VII. fejezet: Záró rendelkezések

A 84-85. §. Itt kerül megállapításra a rendelet hatályba lépése.

**Hatásvizsgálat**

**A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló önkormányzati rendelet megalkotásához:**

*A jogalkotásról* szóló 2010. évi CXXX. törvény 17. § (1) bekezdése értelmében a jogszabá-lyok előkészítése során előzetes hatásvizsgálatot kell lefogytatni, a 17. § (2) bekezdés pedig meghatározza, hogy a jogszabály előkészítőjének a hatásvizsgálat során milyen szempontokat kell vizsgálni.

Erre tekintettel a Balatonakali Község Önkormányzat Képviselőtestületének *Balatonakali község Helyi Építési Szabályzatáról* szóló önkormányzati rendelet megalkotásának várható következményeiről – az előzetes hatásvizsgálat tükrében – az alábbi tájékoztatást adom:

**1. A jogszabály társadalmi, gazdasági, költségvetési hatásai**

Az önkormányzat köteles meghatározott időközönként felülvizsgálni rendezési tervét, mely hosszútávra meghatározza a település építési, fejlesztési kereteit.

Legutoljára 2010-ben történt „részleges” felülvizsgálata a rendezési tervnek, akkor is inkább az SCD csoport kemping fejlesztési terveinek ill. kisebb jelentőségű pontatlanságok átvezeté-sére került sor.

Majd 2014-ben készült el a jelenleg hatályos HÉSZ.

Társadalmi hatása a fenti indokok miatt kiemelt fontosságú. A rendelet megalkotásának jelentős gazdasági, költségvetési hatása van. Kijelöli a település fejlesztési, fejlődési irányait.

**2. A jogszabály környezeti és egészségi következményei**

A rendelet megalkotásának közvetlen környezeti hatása a területek beépíthetőségének szabá-lyozásával ill. a fokozottan védendő területeken korlátok, tilalmak felállításával kiemelt fontosságú. Leszabályozza az övezeti építési lehetőségeket, védi az értékeket.

Közvetlen egészségi következményei nincsenek, közvetetten segít megőrizni a természet, a táj, a levegő, a vidék és a Balaton állapotát, mely kihat az itt élő, nyaraló emberek életére.

**3. A jogszabály adminisztratív terheket befolyásoló hatásai**

A rendelet megalkotása az eredeti szabályozáshoz képes többlet adminisztratív terhet nem keletkeztet, sem az állampolgárok, sem az önkormányzat részéről.

**4. A jogszabály megalkotásának szükségessége, a jogalkotás elmaradásának várható kö-vetkezményei**

A rendelet megalkotásával az önkormányzat eleget tesz a felmerült változtatási igényeknek, és várhatóan több évre van egy átfogó, mindenre kiterjedő rendezési terve, mellyel a napi gya-korlatban remélhetőleg az építéshatóság feladata válik egyszerűbbé, egzakttá, kiszámíthatóvá.

**5. A jogszabály alkalmazásához szükséges személyi, szervezeti, tárgyi és pénzügyi felté-telek**

A rendelet megalkotása többlet személyi, szervezeti és tárgyi feltételt nem igényel.

Az előkészítés több éves tartamára a költségeket a költségvetésben biztosította az önkor-mányzat.

A költségek betervezettek, ill. a megkötött településrendezési szerződések alapján befolyó pénzekből bizonyos mértékig kompenzálódnak.